钦定古今图书集成/方舆汇编/职方典/第1111卷 > 形胜附
## 钦定古今图书集成/方舆汇编/职方典/第1111卷 > 形胜附

《周礼》职方氏：“荆居正南。”

《国策》：苏秦说楚威王曰：“楚，天下之强国也；王，天下之贤王也，西有黔中、巫郡，东有夏州、海阳，南有洞庭、苍梧，北有陉塞、郇阳，地方五千馀里，带甲百万，车千乘，骑万匹，粟支十年，此伯王之资也。”

《史记》：自淮北、沛、陈、汝南、南郡，西楚也。彭城以东，东海、吴、广陵，东楚也。衡山、九江、江南、豫章、长沙，南楚也。是称“三楚。”

《孔安国》“北距荆山，南及衡山。”

《尔雅》：“汉南为荆州。”

旧《志》：“荆为九州之土，最称闳衍，包络联贯，神禹之迹遍焉。”